న్యూఢిల్లీ: టు-ఫ్రంట్ యుద్ధానికి సిద్ధంగా ఉండాలంటూ భారత ఆర్మీ చీఫ్ జనరల్ బిపిన్ రావత్ చేసిన వ్యాఖ్యలపై చైనా మండిపడింది. బ్రిక్స్ సదస్సులో మోదీ-జిన్పింగ్ భేటీ సందర్భంగా చర్చించిన దానికి విరుద్ధంగా ఆయన వ్యాఖ్యలు ఉన్నాయని ఆ దేశ విదేశాంగ శాఖ ఆగ్రహం వ్యక్తం చేసింది. ఢిల్లీలో నిర్వహించిన ఓ కార్యక్రమంలో పాల్గొన్న బిపిన్ రావత్ మాట్లాడుతూ ఇండియన్ ఆర్మీ టు-ఫ్రంట్ యుద్ధానికి సిద్ధంగా ఉండాలని పిలుపునిచ్చారు. చైనా యుద్ధానికి కాలుదువ్వుతోందని, మరోవైపు పాకిస్థాన్తో రాజీ పడే ప్రసక్తే లేదని పేర్కొన్న రావత్.. రెండు వైపులా యుద్ధానికి సన్నద్ధంగా ఉండాలని కోరారు.జనరల్ బిపిన్ రావత్ వ్యాఖ్యలను తీవ్రంగా పరిగణించిన చైనా విదేశాంగ శాఖ అధికార ప్రతినిధి ఝెంగ్షువాంగ్మాట్లాడుతూ.. బిపిన్ రావత్కు అలా మాట్లాడే హక్కు ఉందో, లేదో తమకు తెలియదని పేర్కొన్నారు. అయితే రెండు రోజుల క్రితమే జరిగిన ఇరు దేశాధి నేతల భేటీలో అన్ని విషయాలు చర్చకు వచ్చాయని, కలిసికట్టుగా ముందుకు సాగాలని, వివాదాలను పక్కనపెట్టి అభివృద్ధి కోసం పాటుపడాలని నిర్ణయించుకున్నారని  వివరించారు. ఇటువంటి సమయంలో భారత ఆర్మీ చీఫ్ ఇటువంటి వ్యాఖ్యలు చేయడం సరికాదని పేర్కొన్నారు. ఈ విషయాలను ఆయన (బిపిన్ రావత్) దృష్టిలో పెట్టుకుంటారని భావిస్తున్నట్టు ఆశాభావం వ్యక్తం చేశారు.
newdhilly: tu-frunt yuddhaaniki siddamgaa undaalantuu bhaarata armi cheef janaral bipin ravat chesina vyaakhyalapai chaina mandipadindi. bricks sadassulo modii-jinping bheti sandarbhamgaa charchinchina daaniki viruddhamgaa aayana vyaakhyalu unnaayani aa desha videsaanga saakha aagraham vyaktam chesindi. dhilleelo nirvahinchina oo kaaryakramamlo palgonna bipin ravat maatlaadutuu indian armi tu-frunt yuddhaaniki siddamgaa undaalani pilupunicchaaru. chaina yuddhaaniki kaaluduvvutondani, marovaipu paakisthaantho raji pade prasakte ledani perkonna ravat.. rendu vaipula yuddhaaniki sannaddhamgaa undaalani koraru.janaral bipin ravat vyaakhyalanu teevramgaa pariganinchina chaina videsaanga saakha adhikara pratinidhi jhengshuvaangmaatlaada.. bipin raavatku alaa matlade hakku undo, ledho tamaku teliyadani perkonnaru. ayithe rendu rojula kritame jarigina iru deshadhi nethala bhetilo anni vishayaalu charchaku vachaayani, kalisikattugaa munduku saagaalani, vivaadaalanu pakkanapetti abhivruddhi kosam paatupadaalani nirnayinchukunnaarani  vivarinchaaru. ituvanti samayamlo bhaarata armi cheef ituvanti vyaakhyalu cheyadam sarikaadani perkonnaru. ee vishayaalanu aayana (bipin ravat) drushtilo pettukuntaarani bhaavistunnattu aasaabhaavam vyaktam chesaru.